Mõnda aega tagasi kudusin esmakordselt Rowani Alpaca Cottonist prooviks mütsi. Kandmisel selgus, et see müts ei õigustanud end. Tähendab, tuleb uuesti kududa.  Siin on nüüd siis teine versioon sellest ning sellega olen ma ise rahul:)  Varras 3,5mm.             See naturaal-valge torn-müts sai kootud teismelisele tütreraasule. ühe päeva kandis, siis ütles, et ikka ei sobi. Äkki keegi tahab endale?  Kootud on ta Rowan Kid Classicu ja Novita Florica otsad kokku. Varras 5mm.           Otsustasin siis tütrele proovida ajakirjast mütsi maha viksida. See müts on pärit ühest viimasest Designer Knitting (endine Vogue Knitting) ajakirjast, Kate Gagnoni disain.  Päris üks-ühele ma teda ei kudunud, küll aga kasutasin nö koemustrit, mis on minuarust väga lahe ja nutikas.  Seda mütsi on nüüd tütar kaks korda  kandnud.. ehk läks õnneks seekord:)  Lõng on Rowani Kid Classic, toon "cherry", 1 tokk. Vardad 3,5 ja 4mm.                 Väiksemat sorti sall on kootud sõbranna emale jõulukingiks. Kohandasin oma vana armsat mustrit selle tarvis. Sall on topelt ja näeb mõlemalt poolt identne välja.  Rowan Kid Classic, "oats"; Novita Florica ja Avita Silkid. Varras 6mm.              Ja siit üks kaeleasoojendus-toru iseendale kandmiseks.  Hiiglaslikud palmikud on mind ikka köitnud, nüüd sain neid kasutada.        Lõng on Indiecita alpaca, kaks otsa koos. Varras 4mm.             Pildid /   Loore.